OpenLLM-France/wikimedia huggingface dataset:
# Muixeranga de Barcelona

La Muixeranga de Barcelona és una colla muixeranguera de la ciutat de Barcelona. Els orígens es troben el novembre del 2017, on es va produir la primera reunió de gent interessada en fer muixerangues a la Casa València de Barcelona. Aquest grup va començar a organitzar-se i assajar, i al febrer de 2018 es va constituir com a associació. És la primera muixeranga en actiu fora del País Valencià i va nàixer amb la voluntat de viure la cultura valenciana també a Barcelona. Vesteix amb camisa blau turquesa, faixa vermella i pantaló negre.
El bateig va ser el maig de 2018 al Passeig de Sant Joan a Barcelona, tenint com a padrins la Colla Castellera de La Sagrada Família. En gener de 2019 l'entitat va entrar a formar part de la Federació Coordinadora de Muixerangues. El març de 2020, a la trobada organitzada per l'entitat en la Plaça de Bonet i Muixí de Barcelona, van realitzar la primera figura de 5 alçades, l'Alta Clàssica.
El juny de 2024, amb la seva VI Trobada, consoliden el sostre de 5 amb la descarregada de dues figures de 5 alçades: la Xopera i la Canya, convertint-se així en colla de 5, la primera fora del País Valnecià.
Tenen el local d'assaig a Lleialtat Santsenca, al barri de Sants, a Barcelona.

## Referències

* 1 2 Porcar, Miquel. «'La de Barcelona', la primera muixeranga fora del País Valencià». Levante, 06-03-2020.
* 1 2 «Muixeranga de Barcelona». La Lleialtat Santsenca.
* ↑ Hernández Soler, Meritxell. «La Muixeranga de Barcelona es presenta en societat». betevé, 14-05-2018.
* 1 2 «Muixeranga de Barcelona». Federació Coordinadora de Muixerangues.
# Mallalienne

Mallalienne (àrab: ملاليين, Mallāliyyīn; amazic estàndard marroquí: ⵎⴰⵍⵍⴰⵍⵢⵢⵏ, Mallalyyn) és una comuna rural de la província de Tetuan, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 9.177 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Neacomys musseri

Neacomys musseri és una espècie de mamífer rosegador de la família dels cricètids que es troba al Parc Nacional del Manu, al departament de Cusco del Perú i a prop de la frontera peruanobrasilera, a la riba del riu Juruá a Acre (Brasil).
N. musseri és una espècie petita de Neacomys (però més gran que N. minutus) amb el crani petit, 34 cromosomes i un NF d'entre 64 i 68. Aquesta espècie té un sistema arterial cefàlic derivat, una configuració del crani igual que la d'Oligoryzomys, una característica única dins de Neacomys. Aquesta espècie sembla reproduir-se durant l'estació de pluges.
Aquest tàxon fou anomenat en honor del mastòleg estatunidenc Guy Graham Musser.

## Referències

* ↑ Patton, J.; Percequillo, A. Neacomys musseri. UICN 2008. Llista Vermella d'espècies amenaçades de la UICN, edició 2008, consultada el 30 gener 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 286-287. ISBN 978-0801893049.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Quart estatge del Cambrià

⇦ CAMBRIÀ ⇨ :
| Període | Sèrie | Estatge | Edat (Ma) |
| Cambrià | Furongià | Desè estatge | ~ 489,5 |
| Cambrià | Furongià | Jiangshanià | ~ 494 |
| Cambrià | Furongià | Paibià | ~ 497 |
| Cambrià | Miaolingià | Guzhanguià | ~ 500,5 |
| Cambrià | Miaolingià | Drumià | ~ 504,5 |
| Cambrià | Miaolingià | Wuliuà | ~ 509 |
| Cambrià | Segona sèrie | Quart estatge | ~ 514 |
| Cambrià | Segona sèrie | Tercer estatge | ~ 521 |
| Cambrià | Terranovià | Segon estatge | ~ 529 |
| Cambrià | Terranovià | Fortunià | 541,0 ± 1,0 |
El quart estatge del Cambrià, que encara no ha rebut un nom oficial, és l'estatge faunístic superior de la segona sèrie del Cambrià. Segueix el tercer estatge del Cambrià i precedeix el cinquè estatge del Cambrià. La Comissió Internacional d'Estratigrafia encara ha de fixar-ne tant el límit superior com l'inferior. S'encavalca amb parts del Buotamià i el Toionià (estatges cambrians de Sibèria).

## Referències

* ↑ «Taula Cronostratigràfica Internacional v. 2018/01». Comissió Internacional d'Estratigrafia. [Consulta: 24 gener 2022].
* ↑ «GSSP List ICS» (en anglès). ICS. [Consulta: 9 novembre 2012].
* ↑ «The 13th International Field Conference of the Cambrian Stage Subdivision Working Group» (en anglès). Episodes, 31, 4, pàg. 440–441.
# Pareheruenemef (fill de Ramsès III)

Pareherwenemef ("Re és al seu braç esquerre") va ser un príncep egipci de la XX Dinastia. Era fill del faraó Ramsès III. Igual que diversos dels seus germans, va rebre el nom d’un fill de Ramsès II, a qui Ramsès III va intentar emular (vegeu Pareheruenemef).

## Vida

Pareheruenemef va néixer abans de l’accés del seu pare al tron. Se'l representa com a l’hereu titular del tron d’Horus. Pareheruenemef porta títols militars i és el primer dels fills reials a ocupar el lloc de "Primer conductor del carro de la sa Majestat", una posició que l’associa estretament al seu pare durant les campanyes militars del regnat.
Segurament no va sobreviure al seu pare, ja que les seves traces desapareixen després de l'any 12 del regnat de Ramsès III.
Pareheruenemef en jeroglífic :
Se'l representa al temple mortuori del seu pare a Medinet Habu. Tant a ell com al seu germà Khaemuaset se'ls anomena primogènits del rei; possiblement eren els primogènits de diferents esposes.
Va ser enterrat a la tomba QV42, a la Vall de les Reines.

## Referències

* ↑ Grandet, 1993, p. 170.
* ↑ Grandet, 1993, p. 62-63.
* 1 2 Dodson i Hilton, 2004, p. 194.
* ↑ Dodson i Hilton, 2004, p. 190.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grandet, Pierre. Ramses III - histoire d'un règne (en francès). París: Pygmalion, 1993. ISBN 978-2857044086.
# Larry Silverstein

Larry Silverstein (Brooklyn, 30 de maig de 1931) és un bilionari estatunidenc inversor de la Ciutat de Nova York. Silverstein va néixer a Brooklyn, i va esdevenir una persona rica juntament amb el seu pare en establir l'empresa immobiliària Silverstein Properties. Silverstein es va separar del seu soci, Bernard Mendik, el 1977, i va comprar un gran nombre d'oficines a Midtown i Lower Manhattan a final de la dècada de 1970.
# Quart ventricle

El quart ventricle és la cavitat del sistema ventricular situat entre el rombencèfal i el cerebel. Es comunica amb el tercer ventricle a través de l'aqüeducte de Silvi, i amb els espais subaracnoidals a través dels forats de Magendie i Luschka. Es continua amb el conducte central de la medul·la espinal.

## Vegeu també

* Ventricles laterals
* Tercer ventricle
# Ramon Puyol Roman

Ramon Puyol Roman (Algesires, 25 de febrer de 1907 - 1981) fou un pintor i escenògraf espanyol.
Era nebot del també artista José Román. Va ser l'autor del cartell per al bàndol republicà que contenia la frase "No passaran", en la qual es va inspirar Dolores Ibárruri, Pasionaria, en un dels seus famosos discursos del començament de la Guerra Civil Espanyola.
Quan era jove viatjà a Madrid on ingressà a l'Escola de Belles Arts de San Fernando on va conèixer als artistes més importants del seu temps (Lorca, Alberti). Va viure i va treballar a París, Moscou i Roma.
Va treballar a les escenografies de diverses obres de rellevància com "La Chinche" de Vladimir Maiakovski. Va dur a terme nombroses il·lustracions a tot tipus d'obres literàries i va col·laborar amb la premsa comunista (Mundo Obrero, Frente Rojo...), el 1933 guanyà la medalla d'or de l'Exposició Nacional de Pintura.
El 1937 va realitzar el mural de la Segona República Espanyola en l'Exposició Internacional de París, també va portar a aquesta nombroses litografies utilitzades en la propaganda republicana i destacats cartells del bàndol republicà durant la Guerra Civil espanyola.
En acabar la guerra va ser empresonat i després de dues condemnes a afusellament que no es van dur a terme va ser condemnat a treballs forçats en la restauració de frescs del Escorial i al Palau Reial de Madrid. Quan va ser alliberat va subsistir pintant portes fins que novament va aconseguir feina a la revista "La Móvil". Va tornar a la seva ciutat de naixement el 1968, on moriria el 4 d'agost de 1981.
El 2016 els hereus de l'artista van reclamar al Museu Nacional d'Art de Catalunya diverses obres, dos olis (Descans al front i Al front) i deu litografies que el museu té a la seva col·lecció. El museu va començar converses amb la família, indicant però que només és dipositari de les obres, propietat del Ministeri de Cultura Espanyol.

## Referències

* ↑ «Els hereus de Ramón Puyol reclamen al MNAC l'obra de l'artista republicà». Diari Ara, 27-03-2016.

## Enllaços externs

* Pàgina dedicada a Ramon Puyol i la seva obra
* Cartells republicans de Ramon Puyol Arxivat 2009-11-12 a Wayback Machine.
* Societat benèfica d'historiadors aficionats i creadors
# Rathmullan

Rathmullan (en gaèlic irlandès Ráth Maoláin, que vol dir "Ringfort de Maoláin") és una vila d'Irlanda, al comtat de Donegal, a la província de l'Ulster. Es troba al marge occidental del Lough Swilly, 11 km al nord-est de Ramelton i 12 km a l'est de Milford. Rathmullan fou escenari de la Fugida dels Comtes en 1607.
Hi ha també les ruïnes d'un convent carmelita medieval que fou construïda per Eoghan Rua MacSweeney en 1516. El convent fou saquejat per la guarnició anglesa de Sligo en 1595. També es diu que en 1607 Rathmullan va veure la fi de l'orde gaèlica, en paraticular el clan Ó Néill i el Clan Ó Domhnaill, durant la fugida dels Comtes al Continent. Aquest vol va tenir lloc des de Portnamurray al límit meridional de la vila. En 1617 el convent fou ocupat pel protestant bisbe de Raphoe, el Reverendíssim doctor Andrew Knox, qui la va convertir en una fortalesa durant la colonització de l'Ulster.
En el segle xviii el líder de la rebel·lió irlandesa de 1798, Theobald Wolfe Tone va passar per Rathmullan després de la seva captura a Buncrana. En el segle xix hi hagué una bateria d'artilleria britànica alo moll per a defensar la vila d'una possible invasió francesa durant les Guerres Napoleòniques. Aquesta bateria encara existeix avui i és un centre històric.

## Instal·lacions

Les instal·lacions de Rathmullan inclouen 3 tendes, un centre de recerca i hotels com Rathmullan House, Fort Royal i el Water's Edge.

## Festival de pesca marítima profunda Lough

El mar és una gran part de la vida de la gent de Rathmullan i Lough Swilly Deep Sea Fishing Festival que té lloc el juny de cada any n'és una evidència.

## Personatges destacats

* Ian Anderson, antic President del Consell Legislatiu de l'illa de Man.
* Mary McAlister
* Hugh Law, Lord Canceller d'Irlanda, morí aquí en 1883.
# Ramaders del Baix Empordà

La cooperativa Ramaders del Baix Empordà SCCL és una entitat fundada el 1990 a Ultramort per a la comercialització cooperativa de la llet i els seus derivats. El 2019 reunia 45 petites i mitjanes granges de vaques lleteres.
Va ser un dels membres fundadors de Lllet Nostra el 2003. El 2019, la cooperativa va transferir la seu de Girona cap a La Bisbal d'Empordà. El mateix any va signar un conveni de cooperació amb el consell comarcal per donar suport a la innovació i la sostenibilitat del sector ramader. El 2020 va ser un dels motors per crear la marca de postres «Els Músics» que reuneixen 490 productors agroalimentaris.

## Referències

* ↑ «Ramaders del Baix Empordà». Gran Enciclopèdia Catalana. Barcelona: Grup Enciclopèdia Catalana.
* 1 2 Trillas, Joan «Ramaders del Baix Empordà es trasllada a la Bisbal». El Punt Avui, 07-03-2019 [Consulta: 11 setembre 2020].
* ↑ «La cooperativa Ramaders del Baix Empordà (Llet Nostra) obre oficines al baix Empordà». Consell Comarcal del Baix Empordà, 01-03-2019.
* ↑ «El Consell signa un conveni amb la cooperativa Ramaders del Baix Empordà». Diari de Girona, 20-03-2019.
* ↑ Martí, Jèssica; Niell, Enric «490 petits i mitjans productors agroalimentaris, units per crear les postres 'Els Músics'» (vídeo). TV Costabrava, 11-03-2020.
# Ramadi

Ramădī (àrab: الرمادي, ar-Ramādī) és una ciutat a la part central de l'Iraq, a uns 100 quilòmetres a l'oest de Bagdad. És la capital de la província d'Al Anbar. La seva població és d'uns 375.000 habitants i controla la línia fèrria principal que enllaça l'Iraq amb Síria.
Durant la guerra d'Iraq fou ocupada per tropes estatunidenques l'1 de maig de 2003. Des de llavors Ramadi és considerada el punt més meridional del triangle sunní iraquià i s'ha convertit en un punt important de resistència contra l'ocupació americana. Durant la segona Guerra civil iraquiana, en la campanya d'Al-Anbar, el 17 de maig del 2015, després de pràcticament un any de combats, Ramadi és conquistada per Estat Islàmic de l'Iraq i el Llevant i el 22 de desembre, l'Exèrcit iraquià va iniciar una campanya per capturar-la, i va caure el El 28 de desembre.

## Referències

* ↑ http://www.citypopulation.de/Iraq.html#Stadt-alpha
* ↑ Calamur, Krishnadev. «Ramadi Is 'Fully Liberated'». Arxivat de l'original el 30 abril 2016. [Consulta: 15 agost 2016].
* ↑ «Iraq declares Ramadi liberated from Islamic State». BBC News. Arxivat de l'original el 2015-12-28.
# Neacomys guianae

Neacomys guianae és una espècie de mamífer rosegador de la família dels cricètids. Viu a Guyana, el Surinam i el sud-est de Veneçuela. Es tracta d'un animal nocturn que s'alimenta de llavors, fruita i insectes. El seu hàbitat natural són els boscos humits espessos de plana. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Patton, J.; Catzeflis, F. Neacomys guianae. UICN 2016. Llista Vermella d'espècies amenaçades de la UICN, edició 2016, consultada el 10 gener 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Pareid

Pareid és un municipi francès situat al departament del Mosa i a la regió del Gran Est. L'any 2007 tenia 114 habitants.

## Demografia
### Població

El 2007 la població de fet de Pareid era de 114 persones. Hi havia 42 famílies, de les quals 8 eren unipersonals (4 homes vivint sols i 4 dones vivint soles), 13 parelles sense fills i 21 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 42 eren l'habitatge principal de la família, 8 eren segones residències i 1 estava desocupat. 50 eren cases i 1 era un apartament. Dels 42 habitatges principals, 38 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia dues cambres, 5 en tenien tres, 13 en tenien quatre i 23 en tenien cinc o més. 34 habitatges disposaven pel capbaix d'una plaça de pàrquing. A 20 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pareid el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 8 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 8 | 45 a 49 | 4 |
| 8 | 40 a 44 | 8 |
| 0 | 35 a 39 | 4 |
| 0 | 30 a 34 | 4 |
| 8 | 25 a 29 | 4 |
| 4 | 20 a 24 | 0 |
| 8 | 15 a 19 | 4 |
| 8 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 75 persones, 56 eren actives i 19 eren inactives. De les 56 persones actives 50 estaven ocupades (32 homes i 18 dones) i 6 estaven aturades (3 homes i 3 dones). De les 19 persones inactives 4 estaven jubilades, 6 estaven estudiant i 9 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació de material elèctric, 1 d'una empresa d'hostatgeria i restauració i 2 d'empreses de serveis.
L'any 2000 a Pareid hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Pareid a l'INSEE.
* Évolution et structure de la population Fitxa amb el detall de dades de Pareid a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Les Forques (Sallent)

Les Forques és una serralada amb una elevació màxima de 405,9 al terme municipal de Sallent, a la comarca catalana del Bages. Al peu de la muntanya hi ha el cementiri, i al cim una magnífica vista de Sallent, de Montserrat i la muntanya del Cogulló.

## Referències

* ↑ Sallent a l'abast. Sallent: Foment Arqueològic Excursionista Sallentí, 1982. ISBN 8460027805.
# Lil' Dub Chefin'

"Lil' Dub Chefin'" és un senzill que van gravar Spacemonkeyz i Gorillaz per la compilació de remescles Laika Come Home de Gorillaz. Aquesta cançó és una remescla de la cançó "M1A1"", de l'àlbum homònim Gorillaz. El títol de la cançó és una broma sobre la cadena de restaurants britànica Little Chef.

## Llista de cançons
### CD

* "Lil' Dub Chefin'" (Versió àlbum)
* "Lil' Dub Chefin'" (Edició ràdio)
* "Space Monkeyz Theme"
* "Lil' Dub Chefin'" (Vídeo)

### Vinil

* "Lil' Dub Chefin'" (Versió àlbum)
* "Lil' Dub Chefin'" (Edició ràdio)
* "Space Monkeyz Theme"

## Referències

* ↑ Lil' Dub Chefin' Arxivat 2008-11-20 a Wayback Machine., Gorillaz Unofficial Songs
# Màiskoie (Primórie)

* Per a altres significats, vegeu «Màiskoie».
Màiskoie (en rus: Майское) és un poble del krai de Primórie, a l'Extrem Orient de Rússia, que en el cens del 2010 tenia 562 habitants. Es troba al districte rural de Khankaiski.

## Referències

* ↑ «Село Майское Ханкайский район Приморский край». Arxivat de l'original el 2014-02-01. [Consulta: 23 gener 2014].
# Ramaderia ovina

La ramaderia ovina és la cria d'ovelles domèstiques. Es tracta d'una branca de la ramaderia. Les ovelles es crien principalment per la seva carn, la seva llet o per la llana.

## Història

La domesticació de les ovelles és una de les més antigues després de la del gos. Es va fer probablement en la zona del Creixent fèrtil al voltant de Mesopotàmia.
Una mutació esdevinguda al Magrib en va revolucionà la cria. Ovelles amb la llana més fina i llarga aparegueren a Espanya on es va crear la raça Merina.

## Producció

* Carn d'ovella:és la producció primigènia. A Occident només s'aprofita dels animals anyells a la primavera. Als països de tradició islàmica la carn d'ovella es considera noble, consumida en les festes tradicionals com (Aïd el-Kebir).
* Llana: es fa servir per a fer vestits amb bones propietats aillants, tapissos perses, etc. Les ovelles s'han de tondre per a obtenir-ne la llana.
* Llet: principalment per ser transformada en formatge de llet d'ovella.
* Fem d'ovella: és de gran qualitat.
* Neteja ecològica: en fruticultura les ovelles fan el desherbatge i els seus excrements contribueixen a la fertilitat del sòl També es fan servir per lelminar el sotabosc i disminuir el combustible per evitar incendis.
Les ovelles acostumen a ser criades extensivament aprofitant tota mena de pastures i terrenys pobres, secs i de relleu difícil. També es crien estabulades, especialment quan es vol produir llet.

## Ramaderia ovina al Món

Segons la FAO, els 10 principals productors de carn d'ovella indígena són:
* Estats Units
* Iran
* Regne Unit
* Turquia
* Síria
* Índia
* Espanya
* Sudan
* Pakistan
* Islàndia
Xina realment té el major nombre d'ovelles domèstiques mentre Nova Zelanda té el major nombre d'ovelles per capita.

## Referències

* ↑ MAJOR FOOD AND AGRICULTURAL COMMODITIES AND PRODUCERS
* ↑ Meat Industry Association

## Enllaços externs

* Accelerated lambing can work - Farmnews, NZ Arxivat 2008-10-16 a Wayback Machine.
* «Breeds of Livestock - Sheep: (Ovis aries)». Oklahoma State University. [Consulta: 2 agost 2006].
* Sheep a Curlie
* Sheep farming in New Zealand Arxivat 2008-12-22 a Wayback Machine.
# Mallakhamb

El mallakhamb (malla = home de força, gimnasta i khamb = pal) és un esport i dansa tradicional de l'Índia en què un gimnasta realitza moviments i postures mentre penja d'un pal vertical de fusta o d'una corda. Mallakhamb també es refereix al pal utilitzat en l'esport.
Els tornejos de mallakhamb a nivell nacional es van organitzar per primera vegada fa més de 25 anys. Actualment hi participen 29 estats de l'Índia que s'organitzen en quatre grups diferents.

## Referències

* ↑ titulo= Representació pública d'una piràmide humana formada per soldats de l'Índia (04/01/2009) (portuguès)
# NSFW

NSFW, acrònim de Not Safe For Work ('No apte per al treball'), és un terme d'Internet emprat en àrees de discussió interactives (com ara fòrums, blogs i websites comunitàries) per a assenyalar URLs i hipervincles que poden ser sexualment explícits o contenir àudio malsonant, de manera que l'internauta pugui evitar continguts que poden ser desagradables.
NSFW també s'utilitza de vegades per a assenyalar qualsevol material que produeix un so, com ara un joc o un vídeo, per tal d'advertir l'internauta que el soroll pot revelar a les persones del voltant que l'usuari està visualitzant material d'entreteniment en comptes de treballar.

## Referències

* ↑ «Definition of NSFW | Dictionary.com» (en anglès). [Consulta: 23 agost 2021].
* ↑ «Definition of NSFW» (en anglès). [Consulta: 23 agost 2021].